Ձմեռային առաջին ձնաբուքը ծածկեց Կապադովկիան, և Արուսյակի տունը տնքում էր քամու հարվածներից։ Լուսամուտների ապակիներին փոխարինող ձիթած թուղթը թրթռում էր, ինչպես դափի թաղանթը պարուհու մատների տակ։ Երբեմն թվում էր, թե գազանների ոռնոց է հասնում։ Դա քամին էր, որը բախվում էր Ուրգուպի վրա վեր խոյացող ժայռերի ծերպերին։ Կեսօրից ի վեր ձյունր պտտվում ու կիտվում էր գետնին՝ ձնակույտեր գոյացնելով խոչընդոտների հանդիպելիս։ Մութն ընկավ աննկատ և սովորականից ավելի շուտ։